உண் நறவு அருந்தினாரின் சிவந்து ஒளிர் கருங் கண் மாதர், புண் உறு புலவி நீங்க, கொழுநரைப் புல்லிக் கொண்டார்; வெண் நிற மேகம் மேன்மேல் விரி கடல் பருகுமாபோல், மண் உறு வேந்தன் செல்வம், வறியவர் முகந்து கொண்டார். 39 வயிரியர் மதுர கீதம், மங்கையர் அமுத கீதம், செயிரியர் மகர யாழின் தேம் பிழி தெய்வ கீதம், பயிர் கிளை வேயின் கீதம், என்று இவை பருகி, விண்ணோர் உயிருடை உடம்பும் எல்லாம் ஓவியம் ஒப்ப நின்றார். 40